Die basis van alle hoop is verwondering. Verwondering kan jy nie beplan of uitdink nie. Jy kry dit nie in bewyse nie. Dit werk nie soos Sherlock Holmes wat al die onmoontlike scenario's uitsluit en wat dan oorbly word die waarheid. Jy kry God nie in die redusering van die onmoontlike nie, maar reeds in die onmoontlike.
Daarom word jy verras en oorweldig want die onmoontlike word nou moontlik. Dan moet jy steun op engele wat vir Maria herinner dat alle dinge by God moontlik is!